262 KOLLIKER. — 1e insectorum genesi. 
manet. Res quoque illa memoratu digna, quemadmodum ventri- 
cali paries abdominalis primum , latera denique, postremo dor- 
sum nascatur, in aliis articulatis nondum est observata, solo 
Astaco fluviatili excepto, cujus stomachum Rathke pari modo 
e semicanali in canalum mütari vidit. 
$ 13. Reliquum est, ut quam formam partes exteriores ultimo 
vita embryonalis stadio sumpserint, exponam. Antennarum 
apices, mandibularum uncinos longiores et angustiores ,labrum 
immutatum, labii vero apicem acutiorem inveni. Ex eminen- 
tia maxillari ad longitudinem bipartita vera iwmaxilla et palpus 
maxillaris evaserunt. Oculi ab elliptica in formam semilunarem 
transierunt, denique cruribus magis magisque coalescentibus 
cordiformesac postremo orbiculati deprehenduntur, non euntlem 
interea servarunt colorem, sed e luteo aurei, tum rosei, denique 
spadices facti sunt. Ad eorum anteriora et exteriora, quando 
jam semi-lunares et rosei suut, alii duo triplo minores, rotundi 
fusci conspiciuntur, qui haud raro e maculis duabus mox con- 
crescentibus oriuntur. Propedes anteriores longiores multoque 
angustiores facti sunt; anguli eorum externi et crista media 
acutissima deprehenduntur planta magis est concava, jamque 
ejus uncinuli et lineolæ breves cernuntur. Pari modo pedes spurii 
posteriores et cum uncinulis formatis et longiores inveniuntur. 
Canaliculi respirationi inservientes non mutati sunt, nisi quod 
in longitadinem creverint. Ex annuli ultimi dorso eminentiæ 
aliæ duæ originem duxerunt, setam longam abdomen versus 
curvätam emittentes. 
$ 14. Nunc primum in embryone motus perspiciuntur. Vasis 
dorsalis, cujus origo omnino mihi latuit, contractionum sexaginta 
plerumque in horà numeravi, non raro autem per aliquot 
tempus sistebant , tumque decem ad viginti earum eodem tem- 
poris spatio fuêre. Sæpius quoque motus, quasi embryo mandu- 
caret et œsophagi motum peristalticum deprehendi. Propedum 
uncinuli porrigebantur et retrahebantur et totum corpus varie 
flectebatur. Quando deinde embryo tempore quo excludatur, 
proximus est, magis adhuc in longitudinem crescens ob ovi 
